

ประกาศเทศบาลตำบลศรีโพธิ์เงิน

เรื่อง นโยบายคุณธรรมจริยธรรมเทศบาลตำบลศรีโพธิ์เงิน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

คณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมของข้าราชการ พนักงาน และลูกจ้างประจำขององค์กรปกครองส่วนท้องถิ่นซึ่งได้ประมวลขึ้นจากข้อเสนอแนะของผู้บริหารท้องถิ่นและประชาชนผู้รับบริการ จากองค์กรปกครองส่วนท้องถิ่นโดยมีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือ พนักงานส่วนท้องถิ่น และลูกจ้างขององค์กรปกครองส่วนท้องถิ่นโดยทั่วไปใช้ยึดถือปฏิบัตติเป็น เครื่องกำกับความประพฤติได้แก่

1. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความ

รับผิดชอบ

1. พึงปฏิบัติหน้าที่อย่างเปิดเผย โปร่งใส่ พร้อมให้ตรวจสอบ
2. พึงให้บริการด้วยความเสมอภาคสะดวก รวดเร็ว มีอัธยาศัยไมตรีโดยยึดประโยชน์ของประชาชน

เป็นหลัก

1. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
2. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

เทศบาลตำบลศรีโพธิ์เงิน ขอประกาศให้มาตรฐานทั้ง 5 ประการดังกล่าวข้างต้นเป็น “มาตรฐานทางคุณธรรมและจริยธรรมของเทศบาลตำบลศรีโพธิ์เงิน”

จึงประกาศให้ทราบโดยทั่วกัน

ประกาศ ณ วันที่ 4 มกราคม พ.ศ. 2566

(ลงชื่อ) **จรัญ ยามี**

(นายจรัญ ยามี)

นายกเทศมนตรีตำบลศรีโพธิ์เงิน

ประกาศเจตนารมณ์การให้บริการด้วยความโปร่งใส่

เทศบาลตำบลศรีโพธิ์เงิน อำเภอป่าแดด จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ข้าราชการเทศบาลตำบลศรีโพธิ์เงิน อำเภอป่าแดด จังหวัดเชียงราย มีเจตนารมณ์ร่วมกันที่จะสร้างองค์กรแห่งความใสสะอาด โดยการให้บริการด้วยความโปร่งใสเพื่อความเป็นธรรมต่อประชาชนและเพื่อการพัฒนาท้องถิ่นให้เจริญก้าวหน้าอย่างมั่นคง

ดังนั้น เพื่อให้บรรลุเจตนารมณ์ดังกล่าว เทศบาลตำบลศรีโพธิ์เงิน จะดำเนินการดังนี้

1. **ยึดมั่นในหลักธรรมาภิบาล**

ด้วยความสำนึกรับผิดชอบ โปร่งใส มีคุณธรรม ยึดหลักนิติธรรม เปิดโอกาสให้มีส่วนร่วม

และเกิดความคุ้มค่า

1. **มุ่งให้บริการด้วยความโปร่งใส**

โดยประกาศหลักเกณฑ์และวิธีปฏิบัติงานอย่างชัดเจน และเปิดเผยข้อมูลข่าวสารตามกรอบของ

กฎหมาย

1. **มุ่งเน้นประชาชนเป็นศูนย์กลาง**

โดยให้ประชาชนมีส่วนร่วมในการพัฒนาท้องถิ่น มีส่วนร่วมในการจัดการท้องถิ่น มีการรับฟัง

ข้อคิดเห็นข้อเสนอแนะ ของประชาชนอย่างเท่าเทียม

1. **มุ่งต่อต้านและเฝ้าระวังการทุจริตคอรัปชั่นทุกรูปแบบ**


โดยมีการเฝ้าระวังอย่างรัดกุม และใช้มาตรการลงโทษขั้นสูงสุดกับผู้ทุจริตคอรัปชั่นและผู้ที่

เกี่ยวข้อง

(ลงชื่อ) **จรัญ ยามี**

(นายจรัญ ยามี)

นายกเทศมนตรีตำบลศรีโพธิ์เงิน



ข้อบังคับเทศบาลตำบลศรีโพธิ์เงิน

ว่าด้วยจรรยาข้าราชการส่วนท้องถิ่น พ.ศ. 2566

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อเป็นกรอบมาตรฐานในการประพฤติปฏิบัติตนของพนักงานเทศบาลและพนักงานจ้างของ เทศบาลตำบลศรีโพธิ์เงิน ให้มีความรับผิดชอบในการปฏิบัติหน้าที่ด้วยความเป็นธรรม ธำรงไว้ซึ่งศักดิ์ศรีและเกียรติภูมิของข้าราชการส่วนท้องถิ่น อันจะทำให้ได้รับการยอมรับ เชื่อถือและศรัทธาจากประชาชนทั่วไป

ฉะนั้น อาศัยอำนาจตามาตรา 15 และมาตรา 25 วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 เทศบาลตำบลศรีโพธิ์เงิน จึงได้กำหนดข้อบังคับเทศบาล ตำบลป่าแดด ว่าด้วยจรรยาข้าราชการส่วนท้องถิ่น พ.ศ. 2559 เพื่อถือปฏิบัติ ดังนี้

ข้อ 1 ข้อบังคับนี้เรียกว่า “ข้อบังคับเทศบาลตำบลศรีโพธิ์เงิน ว่าด้วยจรรยาข้าราชการ ส่วนท้องถิ่น พ.ศ. 2566”

ข้อ 2 ข้อบังคับนี้ให้บังคับตั้งแต่วันประกาศเป็นต้นไป

ข้อ 3 ในข้อบังคับนี้คำว่า “จรรยาข้าราชการส่วนท้องถิ่น” หมายความว่า ความประพฤติ หรือ กิริยาที่ควรปฏิบัติที่ส่วนราชการกำหนดขึ้น เพื่อเป็นข้อที่พนักงานเทศบาลและพนักงานจ้างเทศบาลตำบลศรีโพธิ์เงินพึงปฏิบัติในการรักษาไว้ซึ่งเกียรติและศักดิ์ศรีความเป็นข้าราชการส่วนท้องถิ่น

ข้อ 4 ข้าราชการส่วนท้องถิ่น รวมถึงพนักงานเทศบาลและพนักงานจ้างของเทศบาลตำบลศรีโพธิ์เงิน

ข้อ 5 ยึดมั่นและยืนหยัดในสิ่งที่ถูกต้องปฏิบัติหน้าที่โดยยึดมั่นในความถูกต้อง เที่ยงธรรม รักษาผลประโยชน์ของประเทศชาติหน่วยงาน และส่วนรวม มากกว่าผลประโยชน์ส่วนตน

ข้อ 6 ซื้อสัตย์สุจริต รับผิดชอบ ปฏิบัติหน้าที่ด้วยความซื่อสัตย์สุจริตเสียสละพากเพียรและตระหนักในหน้าที่ความรับผิดชอบ

ข้อ 7 โปร่งใส่และสามารถตรวจสอบได้ ปฏิบัติหน้าที่ด้วยความโปร่งใส พร้อมรับการตรวจสอบ

ข้อ 8 ไม่เลือกปฏิบัติ ปฏิบัติหน้าที่ด้วยความเสมอภาค เป็นธรรม และปราศจากอคติ

ข้อ 9 มุ่งผลสัมฤทธิ์ ปฏิบัติที่เสร็จสมบูรณ์ภายในเวลาที่กำหนด ได้ผลลัพธ์ตามเป้าหมาย คุ้มค่าด้วย วิธีการที่ถูกต้อง ชอบธรรม เกิดประโยชน์สูงสุดต่อประเทศชาติประชาชน และหน่วยงาน โดยใช้ทรัพยากรอย่างประหยัด และเหมาะสม

ข้อ 10 มีจิตบริการ ปฏิบัติหน้าที่ให้ผู้รับบริการได้รับความสะดวก รวดเร็ว ด้วยความมีอัธยาศัยไมตรี

ข้อ 11 ดำรงชีวิตตามหลักปรัชญาของเศรษฐกิจพอเพียง ดำเนินชีวิตบนทางสายกลาง โดยยึดหลักความพอประมาณ ความมีเหตุผล และการมีภูมิคุ้มกันที่ดีภายใต้เงื่อนไขความรู้และคุณธรรม

ข้อ 12 รักศักดิ์ศรีของตนเองและเกียรติภูมิขององค์กร ประพฤติปฏิบัติตนให้เหมาะสมกับการเป็นข้าราชการที่ดีเสริมสร้างภาพลักษณ์ของ เทศบาลตำบลศรีโพธิ์เงิน ให้เป็นที่เชื่อถือ ศรัทธา และไว้วางใจของประชาชน ให้พนักงานเทศบาลและพนักงานจ้างของเทศบาลตำบลศรีโพธิ์เงิน ปฏิบัติตามจรรยาข้าราชการ

-2-

ส่วนท้องถิ่นดังกล่าวอย่างเคร่งครัด การไม่ปฏิบัติตามจรรยาข้าราชการอันมิใช่ความผิดทางวินัยให้ ผู้บังคับบัญชาตักเตือน และนำไปประกอบการพิจารณาแต่งตั้ง เลื่อนขั้นเงินเดือน การต่อสัญญาจ้าง หรือสั่งให้ผู้นั้นได้รับการพัฒนาตนเอง

ทั้งนี้ ให้พนักงานเทศบาลและพนักงานจ้าง ปฏิบัติตามแนวทางการปฏิบัติตามข้อบังคับเทศบาลตำบลศรีโพธิ์เงิน ว่าด้วยจรรยาข้าราชการส่วนท้องถิ่น พ.ศ. 2560

ประกาศ ณ วันที่ 4 เดือน มกราคม พ.ศ. 2566

(ลงชื่อ) **จรัญ ยามี**

(นายสง่า ยามี)

นายกเทศมนตรีตำบลศรีโพธิ์เงิน

**แนวทางปฏิบัติตามข้อบังคับเทศบาลตำบลศรีโพธิ์เงิน**

**ของเทศบาลตำบลศรีโพธิ์เงิน อำเภอป่าแดด จังหวัดเชียงราย**

|  |  |
| --- | --- |
| ข้อบังคับเทศบาลตำบลศรีโพธิ์เงิน  ว่าด้วยจรรยาข้าราชการส่วนท้องถิ่น พ.ศ. 2566 | แนวทางปฏิบัติ |
| ข้อ 1.การยึดมั่นและยืนหยัดในสิ่งถูกต้อง  ปฏิบัติหน้าที่โดยยึดมั่นในความถูกต้องเที่ยงธรรม รักษา ผลประโยชน์ของประเทศชาติหน่วยงาน  และส่วนรวมมากกว่าผลประโยชน์ส่วนตน | 1.1 ปฏิบัติหน้าที่ด้วยความรู้ความสามารถ และทักษะในการดำเนินงานด้วยความถูกต้องตามหลักกฎหมายระเบียบปฏิบัติและยึดมั่นในหลักวิชาการด้านการบริหาร ด้วนการเงินการคลัง ด้านการช่าง และจริยธรรม  1.2 ปฏิบัติหน้าที่โดยยึดมั่นในระบบคุณธรรม เพื่อประโยชน์สุข ของประชาชน รวมทั้งละเว้นการแสวงหาตำแหน่ง บำเหน็จ ความชอบและประโยชน์อื่นใดจากบุคคลอื่นโดยมิชอบ  1.3 ตัดสินใจและกระทำการใดๆ โดยยึดประโยชน์ส่วนรวมของ ประเทศชาติ ประชาชนและหน่วยงานมากกว่าประโยชน์ส่วนตน  1.4 ประพฤติตนเป็นแบบอย่างที่ดีของผู้ใต้บังคับบัญชาในการ ยึดมั่น ความถูกต้องเที่ยงธรรม และปกป้องผลประโยชน์ของชาติ |
| ข้อ 2.ซื่อสัตย์สุจริต รับผิดชอบ  ปฏิบัติหน้าที่ด้วย ความซื่อสัตย์ สุจริต เสียสละ พากเพียร และตระหนักในหน้าที่ความรับผิดชอบ | 2.1ปฏิบัติหน้าที่ด้วยความซื่อสัตย์สุจริต เที่ยงธรรมไม่มุ่งหวัง และแสวงหาผลประโยชน์อันมิควรได้จากการปฏิบัติงาน  2.2 ใช้ดุลยพินิจในการตัดสินใจด้วยความสุจริตตรงตามเจตนารมณ์ของกฎหมาย  2.3 ไม่ให้คำแนะนำใดๆ เกี่ยวกับการดำเนินการอันเป็นการ หลบเลี่ยงกฎหมาย ค่าธรรมเนียมและค่าภาษีอากร  2.4 รับผิดชอบต่อผลการกระทำของตนเอง อธิบายสิ่งที่ตนได้ปฏิบัติอย่างมีเหตุผลและถูกต้อง ชอบธรรมพร้อมทั้งยินดีแก้ไข  2.5 ควบคุม กำกับ ดูแล ผู้ปฏิบัติงานในความรับผิดชอบของ ตนไม่ให้กระทำการหรือมีพฤติกรรมในทางมิชอบ  2.6 ไม่นำผลงานของผู้อื่นมาเป็นของตน |

-2-

|  |  |
| --- | --- |
| ข้อบังคับเทศบาลตำบลศรีโพธิ์เงิน  ว่าด้วยจรรยาข้าราชการส่วนท้องถิ่น พ.ศ. 2566 | แนวทางปฏิบัติ |
| ข้อ 3.โปร่งใสและสามารถตรวจสอบได้  ปฏิบัติหน้าที่ด้วยความโปร่งใส่ พร้อมรับการตรวจสอบ | 3.1 เปิดเผยหลักเกณฑ์ ขั้นตอน วิธีปฏิบัติงานให้ผู้รับบริการได้รับทราบ รวมถึงให้ข้อมูลข่าวสารแก่ผู้ร้อง ขอตามกรอบของระเบียบ กฎหมาย  3.2 ปฏิบัติหน้าที่ราชการตามลำดับขั้นตอนการปฏิบัติงานที่ได้มีการวางระเบียบแนวทางปฏิบัติไว้  3.3 ใช้ข้อมูลข่าวสารของทางราชการในทางที่เป็นประโยชน์ ถูกต้อง ด้วยความระมัดระวัง ไม่เปิดเผยข้อมูลข่าวสารที่เป็นความลับของทางราชการ  3.4 ปกปิดข้อมูลส่วนบุคคลอันไม่ควรเปิดเผยที่อยู่ในความรับผิดชอบของหน่วยงาน  3.5 ดูแลหลักฐานการปฏิบัติงานให้พร้อมรับการตรวจสอบ  3.6 ชี้แจงและให้เหตุผลแก่ผู้รับบริการ กรณีไม่สามารถ ปฏิบัติหรือกระทำการตามคำขอได้ |
| ข้อ 4.ไม่เลือกปฏิบัติ  ปฏิบัติหน้าที่ด้วยความเสมอภาค เป็นธรรมและปราศจากอคติ | 4.1ปฏิบัติต่อผู้มารับบริการด้วยความเสมอภาคไม่เลือกปฏิบัติ  4.2 ปฏิบัติหน้าที่สอบสวน เปรียบเทียบ ไกล่เกลี่ยรวมทั้งกรณีพิพาทเรื่องต่างๆ บนพื้นฐานของความเป็นกลาง และให้ความเป็นธรรม แก่ทุกฝ่าย ไม่ชี้ช่องให้คู่กรณีฝ่ายใดฝ่ายหนึ่งได้เปรียบ  4.3 ละเว้นการมีพฤติกรรมอันอาจทำให้คู่กรณีฝ่ายใด ฝ่ายหนึ่งเข้าใจว่าเป็นการช่วยเหลือคู่กรณีอีกฝ่ายหนึ่งหรือบุคคลภายนอก |
| ข้อ 5.มุ่งผลสัมฤทธิ์  ปฏิบัติหน้าที่เสร็จสมบูรณ์ภายในเวลาที่กำหนดได้ผลลัพธ์ ตามเป้าหมาย คุ้มค่าด้วยวิธีการที่ถูกต้องชอบธรรม เกิดประโยชน์สูงสุดต่อประเทศชาติประชาชนและหน่วยงานโดยใช้ทรัพยากรอย่างประหวัด และเหมาะสม | 5.1ปฏิบัติงานด้วยความเอาใจใส่มานะพยายามมุ่งมั่นและติดตามงานในความรับผิดชอบให้บรรลุผลสำเร็จตามเป้าหมายภายในเวลาที่กำหนด โดยวิธีการกระบวนการที่ถูกต้อง  5.2 ปฏิบัติงานอย่างมืออาชีพ โดยใช้ทักษะความรู้ความสามารถอย่างเต็มที่ด้วยความถูกต้อง รอบคอบระมัดระวังเพื่อรักษาผลประโยชน์ส่วนรวมอย่างเต็มความสามารถ  5.3 พัฒนาตนเองให้เป็นผู้มีความรอบรู้ และมีความรู้ความสามารถ ทักษะในการปฏิบัติงานในหน้าที่  5.4 จัดระบบการจัดเก็บเอกสารข้อมูล รวมทั้งสถานที่ให้เป็นระบบ ระเบียบเอื้ออำนายต่อการทำงานให้สำเร็จตามเป้าหมาย  5.5 พัฒนาระบบการทำงานได้ผลงานที่ดีมีคุณภาพ ประสิทธิภาพ ประสิทธิผล และแบบอย่างได้ |

/5.6 ดูแลรักษา

-3-

|  |  |
| --- | --- |
| ข้อบังคับเทศบาลตำบลศรีโพธิ์เงิน  ว่าด้วยจรรยาข้าราชการส่วนท้องถิ่น พ.ศ. 2566 | แนวทางปฏิบัติ |
|  | 5.6ดูแลรักษาและใช้ทรัพย์สินของทางราชการอย่างประหยัด คุ้มค่า เหมาะสม ด้วยความระมัดระวัง มิให้เสียหายหรือสิ้นเปลืองเสมือนเป็นทรัพย์สินของตนเอง |
| ข้อ 6.มีจิตบริการ  ปฏิบัติหน้าที่ให้ผู้รับบริการได้รับความสะดวกรวดเร็ว ด้วยความมีอัธยาศัยไมตรี | 6.1 ให้บริการด้วยความกระตือรือร้น เอาใจใส่ และให้เกียรติผู้รับบริการ  6.2สอดส่องดูแล และให้บริการแก่ผู้รับบริการด้วยความสะดวกรวดเร็ว เสมอภาค ยุติธรรม และมีอัธยาศัยไมตรี  6.3 ให้บริการด้วยภาษาถ้อยคำสุภาพ ชัดเจนเข้าใจง่าย หลีกเลี่ยงการใช้ศัพท์เทคนิค หรือถ้อยคำภาษา กฎหมายที่ผู้รับบริการไม่เข้าใจ  6.4 ปฏิบัติงานด้วยความถูกต้อง รอบคอบ รวดเร็วระมัดระวังไม่ให้เสื่อมเสียหรือกระทบต่อสิทธิของบุคคลอื่น  6.5 เปิดช่องทางรับฟังความคิดเห็นของประชาชนผู้มีส่วนได้เสียในสถานที่ให้บริการและนำข้อมูลดังกล่าวมาใช้ในการแก้ปัญหา ปรับปรุงพัฒนาหน่วยงานและการให้บริการประชาชน |
| ข้อ 7.ดำรงชีวิตตามหลักปรัชญาของเศรษฐกิจพอเพียง  ดำเนินชีวิตบนทางสายกลาง โดยยึดหลักความพอประมาณความมีเหตุผล และการมีภูมิคุ้มกันที่ดี ภายใต้เงื่อนไขความรู้และคุณธรรม | 7.1 ยึดหลักความพอประมาณ โดยดำรงชีวิตเหมาะสมกับฐานะของตนเองและสังคม พัฒนาตนเองให้มีความ อุตสาหะ ขยันหมั่นเพียร ประหยัดและดีขึ้นเป็นลำดับ  7.2 ยึดหลักความมีเหตุมีผล โดยปฏิบัติตนและปฎิบัติงานอย่างมีระบบ มีเหตุผล ถูกต้อง โปร่งใสเป็นธรรม ก่อนตัดสินใจดำเนินการใดๆ ต้องคำนึงถึงผลที่คาดว่าจะเกิดขึ้นทั้งต่อส่วนรวมและต่อตนเอง  7.3 ยึดหลักการมีภูมิคุ้มกันที่ดี ด้วยการดำเนินชีวิตและปฏิบัติงานโดยมีเป้าหมาย มีการวางแผนและดำเนินไปสู่เป้าหมายด้วย ความรอบคอบประหยัด อดทน อดออม บนพื้นฐานความรู้และคุณธรรม เพื่อให้บรรลุเป้าหมาย  7.4 พัฒนาตนเองและเพื่อนร่วมงานให้เป็นผู้มีความรู้ความสามารถในการปฏิบัติงานมีความโอบอ้อมอารีเอื้อเฟื้อเผื่อแผ่ต่อผู้มาติดต่อราชการและเพื่อนร่วมงาน  7.5 ประพฤติตนเป็นแบบอย่างที่ดีแก่ผู้ใต้บังคับบัญชา ในการน้อมนำปรัชญาของเศรษฐกิจพอเพียงสู่การปฏิบัติ  7.6 ดูแลเอาใจใส่ผู้ใต้บังคับบัญชา ทั้งในด้านการปฏิบัติงาน ขวัญกำลังใจ สวัสดิการ และรับฟังความคิดเห็นของผู้ใต้บังคับบัญชาตลอดจนปกครองผู้ใต้บังคับบัญชาด้วยหลักการและเหตุผลที่ถูกต้องตามทำนองคลองธรรม |

-4-

|  |  |
| --- | --- |
| ข้อบังคับเทศบาลตำบลศรีโพธิ์เงิน  ว่าด้วยจรรยาข้าราชการส่วนท้องถิ่น พ.ศ. 2566 | แนวทางปฏิบัติ |
| ข้อ 8.รักศักดิ์ศรีของตนเองและเกียรติภูมิขององค์กร | 8.1 รักศักดิ์ศรีของตนเอง โดยประพฤติตนให้เหมาะสม กับการเป็นข้าราชการที่ดีอยู่ในระเบียบวินัย กฎหมาย และเป็นผู้มีคุณธรรม จริยธรรม ศีลธรรมอันดี เพื่อให้เป็นที่เชื่อถือ ศรัทธา และไว้วางใจของประชาชน  8.2 ส่งเสริมภาพลักษณ์เพื่อเกียรติภูมิของเทศบาลตำบลศรีโพธิ์เงิน ด้วยความภูมิใจในความเป็นข้าราชการท้องถิ่น สร้างความเชื่อมั่นให้สังคมภายนอกยอมรับการปฏิบัติงานของเทศบาลตำบลศรีโพธิ์เงิน  8.3 สร้างความสามัคคีในองค์กร โดยเคารพต่อความเชื่อ และค่านิยมของบุคคลหรือเพื่อนร่วมงาน  -ยอมรับความคิดเห็นที่แตกต่าง และบริหารจัดการความขัดแย้งอย่างมีเหตุผล  -ไม่ผูกขาดการปฏิบัติงานหรือเกี่ยวงาน อันอาจทำให้เกิดการแตกความสามัคคีในหน่วยงาน  -ประสานงานกับทุกฝ่ายที่เกี่ยวข้องด้วยการรักษาสัมพันธภาพในการปฏิบัติงาน |